Lav et referat af nedenstående tekst:

Tekst:
Varmeudvikling er en del af den biologiske omsætningsproces, når haveaffald skal komposteres. Men nogen gange bliver det for varmt, og så selvantænder det. Og det er det der er sket med en del af komposten på AVV´s samleplads i Hjørring. - Det er sandsynligvis en kombination af regn og så en bestemt vindretning, som har fået komposten til at selvantænde, fortæller indsatsleder Jøren W. Pedersen. Lige nu ligger der godt 2500 kubikmeter kompost på miljøstationen. Ud af dem er det cirka 300 kvadratmeter, der er selvantændt. Det vurderer indsatslederen. - Vi får en gummiged til at grave ned i cirka fem meters dybde, og så køler vi ned med vand imens. Vi skulle gerne have alle gløder slukket i løbet af en tre timer, fortæller han. Når kompost selvantænder, sker det nede i materialet. Der er ikke synlige flammer, men gløder, og hvis ikke de bliver slukket, kan en dynge på størrelse med den i Hjørring ligge og ulme i mange uger.

Referat:
På AVV´s samlestation i Hjørring er en del af komposten selvantændt. Nordjyllands Beredskab arbejder på at få slukket gløderne i den ulmende dynge.